הפצוע האנגלי

הפצוע האנגלי (באנגלית: The English Patient) הוא סרט דרמה אמריקני משנת 1996 בבימוי אנתוני מינגלה, ובכיכובם של רייף פיינס וקריסטין סקוט תומאס. הסרט זכה בתשעה פרסי אוסקר, כולל לסרט הטוב ביותר, ובשני פרסי גלובוס הזהב. הסרט מבוסס, בשינויים ניכרים, על הרומן זוכה פרס בוקר "הפצוע האנגלי" משנת 1992, מאת הסופר הקנדי מייקל אונדאצ'י שלקח חלק בהפקת הסרט.

הסרט הופק על ידי סול זאנץ, וצולם באיטליה ובתוניסיה בתקציב של 27 מיליון דולר. הסרט הוקרן לראשונה ב-6 בנובמבר 1996, והכנסותיו בכל העולם עד פברואר 2007 הן מעל 232 מיליון דולר.

תקציר העלילה
העלילה מתרחשת במנזר נטוש באיטליה, במהלך מלחמת העולם השנייה. חנה (האנה) (ז'ולייט בינוש), אחות בצבא הקנדי, מטפלת בפצוע שנכווה קשות בהתרסקות מטוס עד שלא ניתן לזהות אותו (רייף פיינס), אם כי בשל מבטאו מניחים כולם שהוא אנגלי. הפצוע נראה כסובל משכחה, או אולי בוחר לשכוח. איש המודיעין והגנב-לשעבר דייוויד קרווג'ו (וילם דפו), גנב קנדי שעונה בכלא הגרמני, נקלע למנזר וחושד ש"הפצוע האנגלי" אחראי לסבלו. בינתיים, האנה מנהלת רומן עם סגן קיפ סינג (נבין אנדרוס), חבלן הודי בצבא הבריטי. קרווג'ו מדובב בהדרגה את השכיב מרע, וסדרת פלשבקים חושפת בהדרגה את זהות האיש השרוף; הוא הרוזן לאסלו אלמאשי, גאוגרף הונגרי שעסק במיפוי מדבר סהרה בצפון אפריקה. פציעתו אירעה בעקבות רומן שניהל עם אישה נשואה: בעלה הקנאי ריסק את מטוסם במדבר והותיר אותה פצועה קשה הרחק ממקום ישוב, אלמאשי הצליח להיחלץ והדרך היחידה בה יכל לשוב הייתה לחבור לצבא הגרמני. לאחר שסייע לקבוצת מודיעין גרמנית לחצות את המדבר, הוא חילץ את האישה במטוס קל, אך הופל באש נ"מ ונשרף.

שחקנים

פרסים
 פרס אוסקר לסרט הטוב ביותר
 פרס אוסקר לבמאי הטוב ביותר - אנתוני מינגלה
 פרס אוסקר לשחקנית המשנה הטובה ביותר - ז'ולייט בינוש
 פרס אוסקר לצילום - ג'ון סיל
 פרס אוסקר לעיצוב תפאורה
 פרס אוסקר לעיצוב תלבושות
 פרס אוסקר לעריכה - וולטר מרץ'
 פרס אוסקר לפסקול מקורי
 פרס אוסקר למיקס הסאונד הטוב ביותר - וולטר מרץ'
 פרס גלובוס הזהב לסרט הדרמה הטוב ביותר
 פרס גלובוס הזהב לפסקול מקורי

קישורים חיצוניים
 

 

זוכי פרס באפט"א לסרט הטוב ביותר
זוכי פרס גלובוס הזהב לסרט דרמה הטוב ביותר
זוכי פרס גלובוס הזהב - הפסקול המקורי הטוב
נכות באמנות
סרטי 1996
סרטי דרמה אמריקאיים
סרטים מבוססי ספרים
זוכי אוסקר: הסרט הטוב
רומא בקולנוע
סרטי מיראמקס
סרטים אפיים
זוכי אוסקר: התלבושות הטובות
סרטים באנגלית
סרטי מלחמת העולם השנייה
מכון הסרטים הבריטי: מאה הסרטים הבריטיים הטובים ביותר
זוכי אוסקר: מיקס הסאונד הטוב
זוכי אוסקר: העריכה הטובה
זוכי אוסקר: עיצוב ההפקה הטוב